Atès el Decret 478/2006, de 5 de desembre, d'estructura del Departament de la Vicepresidència, on s'especifiquen les funcions de la Direcció de Polítiques Sectorials;
Atesa la Llei 38/2003, de 17 de novembre, general de subvencions, els preceptes bàsics de la qual afecten l'activitat subvencionadora de l'Administració de la Generalitat de Catalunya;
Atès el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions;
Atès el que disposa el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791A, de 31.12.2002);
Atesa l'Ordre del Departament d'Economia i Finances d'1 d'octubre de 1997, sobre tramitació, justificació i control d'ajuts i de subvencions (DOGC núm. 2500, de 21.10.1997);
En ús de les atribucions que em confereix la legislació vigent i, en concret, l'article 92.3 del text refós de la Llei de finances públiques de Catalunya,
Aquesta Ordre té per objecte aprovar les bases reguladores per a la concessió de subvencions per promoure actuacions específiques destinades a difondre i prestigiar la cultura, la llengua i la identitat catalanes dins el seu àmbit lingüístic, les quals figuren a l'annex d'aquesta Ordre.
Es deroga l'Ordre PRE/178/2006, d'11 d'abril, per la qual s'aproven les bases reguladores de la concessió de subvencions per a iniciatives adreçades a difondre i prestigiar la cultura, la llengua i la identitat catalanes dins el seu àmbit lingüístic.
Contra aquesta Ordre es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar des de l'endemà de la data de la seva publicació, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Aquestes bases tenen per objecte regular la concessió d'ajuts per a la promoció d'iniciatives, per part d'entitats sense ànim de lucre, que incloguin actuacions específiques per difondre i prestigiar la llengua catalana, la cultura i la identitat pròpies dins el conjunt del seu àmbit lingüístic.
Les activitats objecte de subvenció s'han de dur a terme abans del dia 31 de desembre de 2007.
La percepció d'aquestes subvencions és incompatible amb la percepció d'altres ajuts per al mateix objecte de qualsevol altre Departament de la Generalitat de Catalunya durant l'any de la convocatòria..2 Període d'execució
Les actuacions objecte d'aquests ajuts s'han de dur a terme durant l'any natural de la convocatòria, tenint en compte, en qualsevol cas, el termini màxim de justificació previst a la base 13..3 Entitats destinatàries
Poden sol·licitar aquestes subvencions les entitats privades sense finalitat de lucre, que duguin a terme actuacions específiques per difondre i prestigiar la llengua catalana, la cultura i la identitat pròpies dins el conjunt del seu àmbit lingüístic..4 Sol·licituds
Les sol·licituds s'adreçaran a la Direcció de Polítiques Sectorials, en el termini màxim de 30 dies naturals a comptar des de l'endemà de la data de publicació de la convocatòria corresponent, mitjançant l'imprès normalitzat que es facilitarà a les dependències del Registre del Departament de la Vicepresidència (Via Laietana, 14, 08003 Barcelona) i a la Casa de la Generalitat a Perpinyà (carrer de Fusteria 1, 6600 Perpinyà), adjuntant la documentació complementària que es detalla a la base 5 d'aquest annex.
Les sol·licituds es presentaran en el Registre del Departament de la Vicepresidència (Via Laietana, 14, 08003 Barcelona) o per qualsevol dels mitjans previstos a l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Només s'acceptarà una única sol·licitud per a cada entitat, sense perjudici que cada sol·licitud contingui més d'un projecte..5 Documentació a presentar
Les sol·licituds hauran d'anar acompanyades de la documentació següent:
a) Còpia validada dels estatuts de l'entitat degudament registrats i còpia del número de matriculació (NIF/SIRET/PARTITA IVA).
b) Fotocòpia del document d'identitat o passaport de la persona signant de la sol·licitud, que ha de ser el representant legal de l'entitat, i documentació acreditativa de la representació amb què actua.
c) Certificat original actualitzat en que constin les dades bancàries completes, segellat i atorgat per l'entitat financera.
d) Pla d'acció explicatiu en què es detallin les activitats que integren el/s projecte/s pel/s qual/s se sol·licita la subvenció, i indicar la temporalització i el contingut de les accions que s'han de desenvolupar.
e) Pressupost general de l'entitat i pressupost complet i detallat del/s projecte/s pels quals es demana l'ajut en el qual figurin els imports de les diverses partides de la despesa, amb indicació de l'ajut sol·licitat.
f) Declaració signada pel/per la representant de l'entitat de no haver sol·licitat ni obtingut altres ajuts de qualsevol Departament de la Generalitat de Catalunya amb la mateixa finalitat.
g) Declaració responsable de no trobar-se en cap dels supòsits de prohibició per ser beneficiari de la subvenció previstes als apartats 2 i 3 de l'article 13 de la llei 38/2003, de 17 de novembre, general de subvencions.
h) En cas que es tracti d'entitats de 50 o més treballadors/es, declaració acreditativa del compliment de l'obligació que preveu l'article 38.1 de la Llei 13/1982, de 7 d'abril, d'integració social dels minusvàlids, o de les mesures alternatives de caràcter excepcional previstes pel Reial decret 364/2005, de 8 d'abril, i pel Decret 246/2000, de 24 de juliol.
i) En cas que es tracti d'entitats amb establiments oberts al públic, declaració acreditativa del compliment dels requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
En el cas que no disposin d'aquest tipus d'establiments, declaració acreditativa del compliment dels requisits establerts a l'article 36.4.
j) Documentació que acrediti que s'està al corrent de les obligacions tributàries amb l'Administració i davant la Seguretat Social.
El certificat de trobar-se al corrent d'obligacions tributàries amb la Generalitat no cal que sigui aportat pel sol·licitant, sinó que serà sol·licitat d'ofici pel Departament de la Vicepresidència.
No és necessària l'aportació dels documents indicats en les lletres a) i b) en cas que l'entitat ja els hagi presentats anteriorment a l'Administració de la Generalitat, sempre que no hagin transcorregut més de cinc anys des de la seva presentació i no hagin experimentat cap modificació.
Si la Direcció de Polítiques Sectorials, per causes alienes a la seva actuació, no pot aconseguir els documents, ha de requerir l'entitat perquè els aporti en el termini de quinze dies hàbils..6 Esmena de defectes en la sol·licitud presentada
Si la Direcció de Polítiques Sectorials advertís en la sol·licitud presentada l'existència d'algun error o manca de documentació, requerirà els interessats que en un termini de quinze dies hàbils esmenin l'error o mancança i acompanyin els documents preceptius, indicant que si no ho fes, es tindrà per desestimada la sol·licitud..7 Tramitació i avaluació
a) Les sol·licituds seran examinades per una junta d'avaluació que serà presidida pel titular de la Direcció de Polítiques Sectorials i en formaran part una persona de la Direcció de Serveis, una de l'Assessoria Jurídica i dues de la Direcció de Polítiques Sectorials.
La Junta d'Avaluació podrà convocar els interessats/ades per tal de sol·licitar-los qualsevol aclariment.
b) Un cop examinades les sol·licituds, la junta d'avaluació elaborarà la proposta inicial de resolució del concurs que serà motivada i es basarà en l'aplicació dels criteris continguts a la base 8, a partir de la qual l'òrgan instructor, elevarà la proposta de resolució a la persona titular del Departament de la Vicepresidència, que resoldrà el procediment..8 Criteris de valoració i límits per a l'adjudicació de les subvencions
a) Les sol·licituds es valoren aplicant els criteris següents:
Representació social, experiència i trajectòria de les entitats sol·licitants.
Incidència que pugui tenir l'activitat a desenvolupar d'acord a l'objecte de la convocatòria, amb especial atenció als àmbits i territoris menys afavorits.
Abast territorial de les actuacions proposades.
Participació i incidència social de les actuacions proposades.
Grau d'autofinançament (ha de ser un mínim d'un 50%).
Col·laboració entre més d'una entitat per a la realització de les activitats objecte de la convocatòria.
b) La Direcció de Polítiques Sectorials subvencionarà com a màxim el 50% del pressupost presentat per a cada projecte..9 Publicació de la resolució
La Direcció de Polítiques Sectorials publicarà la resolució de les subvencions concedides mitjançant exposició pública de la resolució en el tauler d'anuncis del Departament de la Vicepresidència (via Laietana, 14, 08003 Barcelona).
La concessió dels ajuts es resoldrà i es publicarà en el tauler d'anuncis esmentat, en un termini màxim de sis mesos a comptar des de la data de publicació de la convocatòria de subvenció.
Transcorregut aquest termini sense que s'hagi dictat i publicat resolució expressa, les entitats interessades poden entendre desestimades les seves sol·licituds per silenci administratiu.
Aquesta publicació, que incorporarà la motivació de la concessió o de la denegació de la subvenció sol·licitada, substitueix la notificació a les persones interessades, en aplicació de l'article 59.5 b) de la Llei 30/1992, de 26 de novembre, de règim jurídic de les administracions públiques i del procediment administratiu comú.
Les subvencions concedides d'un import superior a 3.000 euros es publiquen al DOGC..10 Possibilitat de revisió i/o modificació
L'òrgan concedent té la facultat de revisar les subvencions ja concedides i la possibilitat de modificar la resolució de concessió en el cas d'alteració de les condicions que varen motivar l'atorgament.
En el cas que l'import concedit sigui inferior al previst per l'entitat en la sol·licitud, l'òrgan concedent podrà acordar una reducció de l'activitat prevista inicialment, sempre i quan l'entitat beneficiària continuï aportant el 50% del total realment despès..11 Obligacions dels beneficiaris
A més de l'obligació de justificació descrita a la base 13, les entitats beneficiàries de les subvencions tenen les obligacions següents:
a) Dur a terme l'activitat subvencionada d'acord amb la pla d'acció presentat.
b) Dur a terme una part substancial de les activitats subvencionades en català, en qualsevol de les seves variants.
c) Proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent.
d) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació del Departament de la Vicepresidència, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
e) Incloure el logotip de la Generalitat de Catalunya, precedit de l'esment.amb la col·laboració de la Generalitat de Catalunya / Departament de la Vicepresidència de la Generalitat de Catalunya., així com altres logotips que pugui subministrar la Direcció de Polítiques Sectorials, a tots els elements informatius i publicitaris que elabori l'entitat beneficiària, en suport paper, electrònic o de qualsevol altre tipus..12 Pagament de la subvenció
a) En el cas de subvencions per un import fins a 5.000 euros, el pagament s'efectuarà en el moment de la resolució de la convocatòria.
b) En el cas de subvencions per un import a partir de 5.000 euros, es farà efectiu el 70% en el moment de la resolució de la convocatòria i el 30% restant, s'abonarà un cop acomplert el tràmit de justificació a que es refereix la base 13.
No s'exigirà cap garantia de la bestreta del 70% degut a les característiques singulars de les entitats destinatàries de les subvencions..13 Justificació de la subvenció
Les entitats beneficiàries han de presentar a la Direcció de Polítiques Sectorials, abans del 30 de novembre de 2007, la documentació justificativa següent:
a) Una memòria explicativa de les actuacions dutes a terme, que permeti relacionar aquesta activitat amb els justificants econòmics, segellats per l'entitat i signats pel seu representant legal.
Aquesta memòria ha de ser conforme al projecte presentat en la moment de la sol·licitud.
b) Una relació d'ingressos i depeses de l'activitat subvencionada on consta l'aportació de la Direcció de Polítiques Sectorials, així com una relació de les altres subvencions concedides i/o rebudes i del finançament propi de l'activitat subvencionada, indicant-ne la procedència, la quantitat i l'aplicació del pressupost.
c) Els justificants econòmics de la despesa efectuada, que han de consistir en els originals de les factures i els comprovants de pagament, que la Direcció de Polítiques Sectorials compulsarà, corresponents a l'import de la subvenció concedida.
Les factures han de complir els requisits que estableix la normativa vigent, lliurades a càrrec de l'entitat beneficiària de la subvenció.
Les factures poden correspondre a qualsevol moment de l'any natural en què hagi estat concedida la subvenció i, en el cas d'entitats dedicades a l'ensenyament reglat, a qualsevol moment de l'any lectiu corresponent al moment en què s'ha concedit la subvenció.
d) Compte justificatiu emplenat que oportunament es lliurarà a les entitats subvencionades.
e) Una mostra dels elements informatius, divulgadors i publicitaris relacionats amb l'activitat subvencionada, tant en suport paper com en suport electrònic.
L'impost sobre el valor afegit (IVA) només serà subvencionable quan l'entitat acrediti que no està donada d'alta de l'impost sobre el valor afegit, mitjançant la certificació expedida per la corresponent Agència Tributària o la Delegació del Ministeri d'Economia i Hisenda.
S'admetran les nòmines del personal de l'entitat sempre que s'adjunti una certificació en la qual s'especifiqui la part proporcional dedicada a la realització de les accions subvencionades en temps i cost.
Es pot adjuntar altra documentació que es cregui d'interès per avaluar el compliment de l'objecte subvencionat..14 Revocacions
Les subvencions concedides podran ser objecte de revocació total o parcial, quan concorri qualsevol de les causes de revocació previstes a l'article 99 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, o a l'article 37 de la Llei 38/2003, de 17 de novembre, general de subvencions, i per incompliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística, que li siguin exigibles..15 Normativa d'aplicació
En tot el que no preveuen aquestes bases són d'aplicació els preceptes bàsics de la Llei 38/2003, de 17 de novembre, general de subvencions, el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'Ordre d'1 d'octubre de 1997 del Departament d'Economia i Finances de la Generalitat de Catalunya, sobre tramitació, justificació i control d'ajuts i subvencions, en tot allò que no contradiguin o s'oposin a la normativa bàsica estatal esmentada; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú.